Συμμετοχή της Γαλλίας στους Θερινούς Ολυμπιακούς Αγώνες 1896

Δεκατρείς αθλητές από τη Γαλλία συμμετείχαν σε έξι αθλήματα στους Θερινούς Ολυμπιακούς Αγώνες του 1896 στην Αθήνα. 

Η ποδηλασία ήταν το πιο επιτυχημένο άθλημα των Γάλλων, που συνολικά είχαν 27 συμμετοχές σε 18 αγωνίσματα, κερδίζοντας συνολικά 11 μετάλλια.

Νικητές 
Για περισσότερες πληροφορίες: Πίνακας μεταλλίων Θερινών Ολυμπιακών Αγώνων 1896 και Κατάλογος νικητών Θερινών Ολυμπιακών Αγώνων 1896

Η Γαλλία κατέκτησε την τέταρτη θέση στον πίνακα μεταλλίων με πέντε χρυσά, τέσσερα ασημένια και δύο χάλκινα μετάλλια.

| width=78% align=left valign=top |

| width=22% align=left valign=top |

Συμμετέχοντες 

 Σε δύο διαφορετικά αθλήματα αγωνίστηκαν οι Άλφονς Γκρισέλ (γυμναστική και στίβο) και Αλμπίν Λερμουζιό (σκοποβολή και στίβο).

Αποτελέσματα ανά άθλημα

Αντισφαίριση 

Στο αγώνισμα του απλού, ο Ντεφέρ (γνωρίζουμε μόνο το επίθετό του) ηττήθηκε στον μοναδικό αγώνα που έλαβε μέρος.

Γυμναστική 

Ο Άλφονς Γκρισέλ πήρε μέρος στο αγώνισμα του δίζυγου, χωρίς όμως να καταφέρει να διακριθεί.

Ξιφασκία 

Στο ατομικό αγώνισμα του ξίφους ασκήσεως, οι Γάλλοι Εζέν Ανρί Γκραβελότ και Ανρί Καγιό επιβεβαίωσαν την ανωτερότητά τους και προκρίθηκαν αήττητοι στον τελικό, όπου ο Γκραβελότ κέρδισε το χρυσό μετάλλιο. Η έκπληξη έγινε στο ξίφος ασκήσεως διδασκάλων, όπου ο Ζαν Περονέ ηττήθηκε από τον Έλληνα Λεωνίδα Πύργο στον μοναδικό αγώνα του αγωνίσματος.

Ποδηλασία 

Η Γαλλία κυριάρχησε στα αγωνίσματα της ποδηλασίας, κερδίζοντας συνολικά τα τέσσερα από τα έξι χρυσά μετάλλια (στα υπόλοιπα δύο αγωνίσματα δεν συμμετείχε κανένας Γάλλος). Τρία χρυσά κατέκτησε ο Πολ Μασσόν, ο οποίος επικράτησε των αντιπάλων του σε όσα αγωνίσματα έλαβε μέρος, ενώ ο Λεόν Φλαμένγκ συνεισέφερε με ένα χρυσό, ένα ασημένιο και ένα χάλκινο.

Σκοποβολή 

Οι επιδόσεις του Αλμπίν Λερμουζιό παραμένουν άγνωστες. Πάντως, τερμάτισε ανάμεσα στις θέσεις 14 έως 41 και οι βαθμοί που συγκέντρωσε ήταν λιγότεροι από 845.

Στίβος 

Οι έξι αθλητές της Γαλλίας κέρδισαν ένα ασημένιο και ένα χάλκινο μετάλλιο στον στίβο.

Πηγές 
 Επίσημο Χρονικό των Αγώνων (Τόμος Β'): 

Γαλλια
Αθλητισμός στη Γαλλία